<classify> Kulwa Mzee, Dar es Salaam Aliyekuwa Mkaguzi wa Ndani wa Kampuni ya BiaTanzaniaTBL, Richard Magongo, amedai baadhi ya fedha zilizotolewa na TBL kwaShirikisho la Mpira wa Miguu TFF kwa ajili ya kudhamini timu ya Taifa TaifaStars zilitumika bila kuwa na nyaraka za uthibitisho wa matumizi. Magongo amedai hayo leo Juni 10 katika Mahakama ya Hakimu Mkazi Kisutu mbele ya Hakimu Mkazi, Maira Kasonde, wakati akitoa ushahidi kwa kuongozwa na Wakili kutoka Takukuru, Leonard Swai. Alidai TBL iliingia katika mkataba na hilo wa kuidhamini Taifa Stars mwaka 2012 kwa miaka mitano ambapo jumla fedha za udhamini zilikuwa Dola za Marekani, 10,000,000. Shahidi anadai walikuwa wakifanya ukaguzi wa fedha hizo kila inapofika robo mwaka na taarifa za ukaguzi zilibainisha kwamba fedha za udhamini zilitumika bila kuwa na nyaraka za kuthibitisha matumizi, kulikuwa na matumizi ambayo hayakuwa ndani ya mkataba na mapungufu yalikuwa mengi kiuhasibu na kiutawala kwa TFF katika utekelezaji wa mkataba. Matumizi ambayo hayakuwa na nyaraka za uthibitisho ni mengi, mfano marejesho ya mikopo kwa Jamal Malinzi hayakuwa na nyaraka za kuonyesha lini aliikopesha TFF. Washtakiwa wengine katika kesi hiyo ni Mhasibu waTFF, Nsiande Mwanga, Meneja wa Ofisi TFF, Miriam Zayumba, Katibu wa shirikishohilo, Selestine Mwesigwa na Karani wa TFF, Flora Rauya ambao kwa pamojawanakabiliwa na mashitaka 30 katika kesi ya jinai namba 213 ya mwaka 2017. Washtakiwa wanakabiliwa na mashtaka mbalimbali yakiwamoya kula njama, kughushi na kujipatia fedha kwa njia ya udanganyifu nautakatishaji wa dola za Marekani 173,335. Malinzi, Mwesigwa na Nsiande wanaendelea kusotarumande kwa sababu wanakabiliwa na mashtaka ya utakatishaji fedha ambayo hayanadhamana kwa mujibu wa sheria.  <topic>: KITAIFA 